
	Tifsira tas-simboli użati

		*	Proċedura ta' konsultazzjoni	
	***	Proċedura ta' approvazzjoni
	***I	Proċedura leġiżlattiva ordinarja (l-ewwel qari)
	***II	Proċedura leġiżlattiva ordinarja (it-tieni qari)
	***III	Proċedura leġiżlattiva ordinarja (it-tielet qari)

(It-tip ta' proċedura jiddependi mill-bażi ġuridika proposta mill-abbozz ta' att.)






	Emendi għal abbozz ta' att

	
Emendi tal-Parlament f'żewġ kolonni

It-tħassir huwa indikat permezz tat-tipa korsiva u grassa fil-kolonna tax-xellug. Is-sostituzzjoni hija indikata permezz tat-tipa korsiva u grassa fiż-żewġ kolonni. It-test ġdid huwa indikat permezz tat-tipa korsiva u grassa fil-kolonna tal-lemin.

L-ewwel u t-tieni linji tal-intestatura ta' kull emenda jidentifikaw il-parti tat-test ikkonċernata fl-abbozz ta' att inkwistjoni. Meta emenda tirrigwarda att eżistenti, li l-abbozz ta' att ikollu l-ħsieb li jemenda, l-intestatura jkun fiha wkoll it-tielet u r-raba' linji li jidentifikaw rispettivament l-att eżistenti u d-dispożizzjoni kkonċernata f'dak l-att. 

Emendi tal-Parlament li jieħdu l-forma ta' test konsolidat

Il-partijiet ġodda tat-test huma indikati permezz tat-tipa korsiva u grassa. Il-partijiet imħassra tat-test huma indikati permezz tas-simbolu ▌ jew huma ingassati. Is-sostituzzjoni tintwera billi jiġi indikat permezz tat-tipa korsiva u grassa t-test il-ġdid u billi jitħassar jew jiġi ingassat it-test sostitwit. 
Bħala eċċezzjoni, it-tibdil ta' natura strettament teknika magħmul mis-servizzi fil-preparazzjoni tat-test finali mhuwiex indikat.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW
dwar il-proposta għal direttiva tal-Parlament Ewropew u tal-Kunsill li temenda d-Direttiva (UE) 2019/1153 tal-Parlament Ewropew u tal-Kunsill, fir-rigward tal-aċċess tal-awtoritajiet kompetenti għar-reġistri ċentrali tal-kontijiet bankarji permezz tal-punt uniku ta' aċċess
(COM(2021)0429 – C9‑0000/2022 – 2021/0244(COD))
(Proċedura leġiżlattiva ordinarja: l-ewwel qari)
Il-Parlament Ewropew,
–	wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2021)0429),
–	wara li kkunsidra l-Artikolu 294(2) u l-Artikolu 87(2) tat-Trattat dwar il-Funzjonament tal-Unjoni Ewropea, skont liema artikoli l-Kummissjoni ppreżentat il-proposta lill-Parlament (C9‑0000/2022),
–	wara li kkunsidra l-Artikolu 294(3) tat-Trattat dwar il-Funzjonament tal-Unjoni Ewropea,
–	wara li kkunsidra l-Artikolu 59 tar-Regoli ta' Proċedura tiegħu,
–	wara li kkunsidra l-opinjoni tal-Kumitat għall-Affarijiet Ekonomiċi u Monetarji,
–	wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern (A9‑0000/2022),
1.	Jadotta l-pożizzjoni fl-ewwel qari li tidher hawn taħt;
2.	Jitlob lill-Kummissjoni terġa' tirreferi l-kwistjoni lill-Parlament jekk tibdel il-proposta tagħha, temendaha b'mod sustanzjali jew ikollha l-ħsieb li temendaha b'mod sustanzjali;
3.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill u lill-Kummissjoni kif ukoll lill-parlamenti nazzjonali.

<RepeatBlock-Amend><Amend>Emenda		<NumAm>1</NumAm>
<DocAmend>Proposta għal direttiva</DocAmend>
<Article>Premessa 6a (ġdida)</Article>
	

	Test fis-seħħ
	Emenda

	
	(6a)	Il-mekkaniżmu dwar l-aċċess transkonfinali dirett tal-awtoritajiet tal-infurzar tal-liġi għar-reġistri ċentrali tal-kontijiet bankarji permezz tal-punt uniku ta' aċċess huwa bbażat fuq il-prinċipju ta' fiduċja reċiproka bejn l-Istati Membri u fuq preżunzjoni li l-Istati Membri jikkonformaw mad-dritt tal-Unjoni, mal-istat tad-dritt f'konformità mal-Artikolu 2 tat-TUE u, b'mod partikolari, mad-drittijiet fundamentali f'konformità mal-Artikolu 6 tat-TUE, bħad-dritt għall-privatezza u l-protezzjoni tad-data, li huma elementi essenzjali tal-ispazju ta' libertà, sigurtà u ġustizzja fl-Unjoni. 


Or. <Original>{EN}en</Original>
<TitreJust>Ġustifikazzjoni</TitreJust>
Tali regoli transkonfinali jeħtieġu l-bażi fid-dritt nazzjonali f'konformità mal-obbligi skont l-Artikolu 8 tal-KEDB (id-dritt għall-privatezza), u tali tfittxijiet għandhom ikunu proporzjonati u użati biss jekk applikabbli f'sitwazzjonijiet domestiċi simili biex jiġi evitat il-forum shopping.
</Amend>
<Amend>Emenda		<NumAm>2</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1</Article>
<DocAmend2>Direttiva (UE) 2019/1153</DocAmend2>
<Article2>Artikolu 4 – paragrafu 1a</Article2>
	

	Test propost mill-Kummissjoni
	Emenda

	1a.	L-Istati Membri għandhom jiżguraw li l-awtoritajiet nazzjonali kompetenti maħtura skont l-Artikolu 3(1) ikollhom is-setgħa li jaċċessaw u jfittxu, direttament u immedjatament, informazzjoni dwar il-kontijiet bankarji fi Stati Membri oħra disponibbli permezz ta' punt uniku ta' aċċess għar-reġistri tal-kontijiet bankarji (BAR) fis-seħħ skont l-Artikolu XX tad-Direttiva (UE) YYYY/XX [id-Direttiva l-ġdida dwar il-Ġlieda Kontra l-Ħasiltal-Flus] meta jkun meħtieġ għat-twettiq tal-kompiti tagħhom għall-finijiet tal-prevenzjoni, l-identifikazzjoni, l-investigazzjoni jew il-prosekuzzjoni ta' reat kriminali serju jew l-appoġġ għal investigazzjoni kriminali relatata ma' reat kriminali serju, inkluż l-identifikazzjoni ta' reat kriminali serju.
	1a.	L-Istati Membri għandhom jiżguraw li l-awtoritajiet nazzjonali kompetenti maħtura skont l-Artikolu 3(1) ikollhom is-setgħa li jaċċessaw u jfittxu, direttament u immedjatament, f'konformità mad-dritt nazzjonali, informazzjoni dwar il-kontijiet bankarji fi Stati Membri oħra disponibbli permezz ta' punt uniku ta' aċċess għar-reġistri tal-kontijiet bankarji (BAR) fis-seħħ skont l-Artikolu XX tad-Direttiva (UE) YYYY/XX [id-Direttiva l-ġdida dwar il-Ġlieda Kontra l-Ħasil tal-Flus] meta jkun meħtieġ għat-twettiq tal-kompiti tagħhom għall-finijiet tal-prevenzjoni, l-identifikazzjoni, l-investigazzjoni jew il-prosekuzzjoni ta' reat kriminali serju jew l-appoġġ għal investigazzjoni kriminali relatata ma' reat kriminali serju, inkluż l-identifikazzjoni, l-intraċċar u l-iffriżar tal-assi relatati ma' tali investigazzjoni.

	
	Il-ġbir ta' data skont l-ewwel subparagrafu għandu jkun proporzjonat għall-fini tal-proċedimenti, b'kont meħud tad-drittijiet tal-persuna suspettata jew akkużata, u b'rispett għall-fatt li t-tfittxija kienet tkun possibbli taħt l-istess kondizzjonijiet f'każ domestiku simili. Id-data miġbura għandha tintuża biss għall-iskop li għalih tkun intalbet.

	
	L-Istati Membri għandhom jiżguraw li, meta jwettqu aċċess transkonfinali u jfittxu informazzjoni permezz tal-punt uniku ta' aċċess għar-reġistri tal-kontijiet bankarji, l-awtoritajiet kompetenti maħtura minnhom jirrispettaw id-drittijiet proċedurali tal-individwi u jikkonformaw mar-regoli tal-Unjoni dwar il-protezzjoni tad-data personali.


Or. <Original>{EN}en</Original>
<TitreJust>Ġustifikazzjoni</TitreJust>
Tali regoli transkonfinali jeħtieġu l-bażi fid-dritt nazzjonali f'konformità mal-obbligi skont l-Artikolu 8 tal-KEDB (id-dritt għall-privatezza), u tali tfittxijiet għandhom ikunu proporzjonati u użati biss jekk applikabbli f'sitwazzjonijiet domestiċi simili biex jiġi evitat il-forum shopping.
</Amend>
</RepeatBlock-Amend>

